CELEX: 21986A0618(02)
Language: ro
Date: 1984-07-10 00:00:00
Title: Actul final al Conferinței plenipotențiarilor din statele parte la Convenția internațională pentru conservarea tonului de Atlantic (Paris, 9 ș i 10 iulie 1984)

200                RO                              Jurnalul Oficial al Uniunii Europene                                             04/vol. 1

21986A0618(02)

18.6.1986                               JURNALUL OFICIAL AL COMUNITĂȚILOR EUROPENE                                                  L 162/39

                                                           ACTUL FINAL
            al Conferinței plenipotențiarilor din statele parte la Convenția internațională pentru conservarea tonului
                                                             de Atlantic

                                                         (Paris, 9 și 10 iulie 1984)

            1. La invitația Guvernului Republicii Franceze, a avut loc la Paris, pe 9 și 10 iulie 1984, Conferința
               plenipotențiarilor din statele parte la Convenția pentru conservarea tonului de Atlantic.
            2. Următoarele state au fost prezente la conferință: Angola, Benin, Brazilia, Canada, Cuba, Franța, Ghana, Coasta
               de Fildeș, Japonia, Republica Coreea, Maroc, Portugalia, Sao Tome și Principe, Senegal, Africa de Sud, Statele
               Unite ale Americii, Uruguay, URSS și Venezuela.
            3. Comunitatea Economică Europeană, invitată în calitate de observator, și Organizația Națiunilor Unite pentru
               Alimentație și Agricultură au fost prezente la conferință și au participat la lucrări.
            4. Conferința a folosit ca temei al discuției sale raportul final al celei de-a opta ședințe ordinare a Comisiei
               internaționale pentru conservarea tonului de Atlantic.
            5. Conferința a convenit asupra protocolului anexat referitor la modificarea articolelor XIV, XV și XVI din
               Convenția internațională pentru conservarea tonului de Atlantic.
            6. Conferința a mai convenit, de asemenea, ca dispozițiile articolului XIV alineatul (4), incluse în protocolul
               menționat anterior, să se aplice, în momentul intrării lor în vigoare, Comunității Economice Europene,
               înțelegându-se că aceasta va avea drepturile și obligațiile unei singure părți contractante, în special în ceea ce
               privește votul și contribuțiile la bugetul Comisiei internaționale pentru conservarea tonului de Atlantic.
            7. Conferința a luat notă de explicațiile oferite de către reprezentantul japonez, cu privire la problemele de natură
               procedurală care nu au fost rezolvate în cursul ședinței. Cu toate acestea, reprezentantul, acționând în spiritul
               compromisului, nu s-a opus consensului la care s-a ajuns în cadrul conferinței pentru a asigura admiterea
               anticipată a Comunității Economice Europene la Convenția internațională pentru conservarea tonului de
               Atlantic.
            8. Conferința a cerut guvernelor părților contractante la Convenția internațională pentru conservarea tonului de
               Atlantic să înceapă punerea în aplicare a procedurilor interne necesare aprobării, ratificării sau acceptării
               protocolului, pentru a asigura intrarea sa în vigoare cât mai curând posibil.

            Adoptat la Paris, 10 iulie 1984.
 ---pagebreak--- 04/vol. 1        RO                        Jurnalul Oficial al Uniunii Europene                             201

            SIGNING PARTIES TO THE FINAL ACT OF THE CONFERENCE OF PLENIPOTENTIARIES OF THE STATES
            PARTIES TO THE INTERNATIONAL CONVENTION FOR THE CONSERVATION OF ATLANTIC TUNAS

            SIGNATAIRES DE L’ACTE FINAL DE LA CONFÉRENCE DES PLÉNIPOTENTIAIRES DES ÉTATS PARTIES À LA
            CONVENTION INTERNATIONALE POUR LA CONSERVATION DES THONIDÉS DE L’ATLANTIQUE

            SIGNATARIOS DEL ACTA FINAL DE LA CONFERENCIA DE PLENIPOTENCIARIOS DE LOS ESTADOS PARTES
                 EN EL CONVENIO INTERNACIONAL PARA LA CONSERVACIÓN DEL ATÚN DEL ATLÁNTICO

               ANGOLA                 S. Makiadi                REPUBLICA COREEA       J. S. Choo
               BENIN                  L. Nagnonhou              MAROC                  A. El Jaï
               BRAZILIA               A. Amado                  PORTUGALIA             J. G. Boavida
               CANADA                 M. Hunter                 SÃO TOMÉ ȘI PRÍNCIPE   G. Posser Da Costa
               COASTA DE FILDEȘ       K. Douabi                 SENEGAL                B. C. Dioh
               CUBA                   A. Alonso                 AFRICA DE SUD          H. A. Hanekom
               SPANIA                 L. Casanova               URUGUAY                U. W. Perez
               FRANȚA                 D. Renouard               SUA                    C. J. Blondin
               GHANA                  J. Q. Cleland             URSS                   Y. Vialov
               JAPONIA                S. Akiyama                VENEZUELA              F. Alvino